कुलदीप सिंह सेंगर यदि भासपा का होता तो पार्टी से निकाल देता: ओम प्रकाश राजभर | Om Prakash Rajbhar statement on Kuldeep Singh Sengar - Hindi Oneindia
» कुलदीप सिंह सेंगर यदि भासपा का होता तो पार्टी से निकाल देता: ओम प्रकाश राजभर
कुलदीप सिंह सेंगर यदि भासपा का होता तो पार्टी से निकाल देता: ओम प्रकाश राजभर
Updated: Thursday, April 19, 2018, 19:48 [IST]
वाराणसी। यूपी में कैबिनेट मंत्री का अहोदा संभालने वाले ओम प्रकाश राजभर ने दुष्कर्म के आरोपी भाजपा विधायक कुलदीप सिंह सेंगर पर प्रतिक्रिया देते हुए बोले कि भाजपा को बड़ा नुकसान हो रहा है । भाजपा को सेंगर को बाहर का रास्ता दिखाना चाहिए। सेंगर अगर मेरी पार्टी का विधायक होता हो कब का निष्कासित कर चुका होता।
अमेठी को कैलिफोर्निया बनाने के राहुल गांधी का बयान पर प्रतिक्रिया देते हुए ओम प्रकाश राजभर ने अप्रत्यक्ष तौर पर पीएम मोदी पर कटाक्ष करते हुए कहा कि चुनाव आते ही कोई क्योटो बनाने लगता है तो कोई कैलिफोर्निया, कोई मंदिर तो कोई मस्जिद बनाने लगता है। यह सब चुनावी तैयारी है ।
योगी सरकार दे रही छात्रों को धोखा
ओम प्रकाश राजभर यहीं नहीं रुके, उत्तर प्रदेश की अपनी ही योगी सरकार पर पिछड़ी जाति के मुद्दे को उठाते हुए गंभीर आरोप लगा दिया। उन्होंने कहा कि पिछड़ी जाति के छात्रों की छात्रवृत्ति में योगी की सरकार बड़े पैमाने पर धोखा कर रही है। जहां तक बात है सरकार चलाने की तो अब तक अखिलेश मुलायम और मायावती की सरकार जिस पंचम तल के कुछ आईएएस के भरोसे पर चलती थी, वही आज हो रहा है। ये आईएएस जो भी रिपोर्ट बना कर सीएम महोदय को देते हैं, उसे योगी सरकार अमली जामा पहनाती है।
इसे भी पढ़ें: राहुल गांधी ने बनाया वीडियो, ट्वीट कर लिखा मिलिए अमेठी की दीपाली से, हजारों लोगों ने देखा
varanasi uttar pradesh kuldeep singh sengar unnao rape case वाराणसी उत्तर प्रदेश कुलदीप सिंह सेंगर उन्नाव रेप केस
Om Prakash Rajbhar statement on Kuldeep Singh Sengar.